
De mai multe ori primesc comentarii sub forma impulsurilor de a candida. Și, până la urmă de ce nu? lată o 
chestie care-mi susură plăcut în ureche: oare n-ar fi momentul „ă fac și eu ceva pentru ţărișoara asta? N-ar fi 
cazul să-mi suflec mânecile și să arăt tuturor că-mi pasă? La ce bun să fac doar pentru mine când acum aş 
putea să fac pentru toată ţara? Îmi pot dedica toate energiile mele pentru propășirea neamului românesc! A 
venit timpul, oameni buni! E timpul să-i dăm jos pe hoţi și să instaurăm legea și dreptatea în ţara asta! Acum 
știți bine cine sunt, doar mă citiți de atâta timp. În cine altcineva aţi putea avea mai multă încredere decât în 
subsemnatul? Dacă e cineva care să răstoarne bunăstarea peste biata noastră ţară, atunci acela nu poate fi 
altcineva în afara mea! lată, acum aveţi pentru cine vota! Nu mai aveți scuze. Votaţi Dan Diaconu președinte! 


OK, citirea pasajului anterior va împărți cititorii în câteva categorii. În primul rând vor fi entuziaștii. Apoi cei 
sceptici. Apoi cei dezamăgiţi de faptul că, iată, în ciuda a ceea ce credeau despre mine, acum fac fix invers. 
Și, nu în ultimul rând, cei care aproape au vomitat, au înjurat copios trimițându-mă la origini în cele mai 
neaoșe moduri. 


Să tragem linie! Dacă vă situaţi în ultima categorie, felicitări! Este posibil să aveţi instincte bune. Nu-i sigur 

De ce? Pentru că puteti fi păcăliţi. Ce v-ar aduce un președinte precum Diaconu? Oricât de bine intenţionat ar 
fi nu v-ar putea da nimic. Și nici n-ar putea să schimbe nimic în țara asta. De ce? Pentru că acum absolut 
nimeni nu poate schimba nimic! Țara e la pământ. Oricât de bine intenţionat ai fi, n-ai face altceva decât să te 
declari învins de sistem. 


Pot înţelege dorința oamenilor normali de a avea conducători onești, dar nu pot înțelege ce anume i-ar putea 
face să creadă că subsemnatul ar fi onest. Doar citind nişte articole scrise de cineva nu poţi cunoaște un om. 
Sunt indivizi care scriu discursuri şi articole la comandă. La fel ar putea fi și în cazul oricărui Diaconu-politician. 
Așadar, mai multă atenţie, vă rog! 


Pot înţelege că v-au exasperat plăvanii, ciucii, ciolacii s.a.m.d. Dar asta nu e o scuză pentru a pica în plasa pe 
care-o întind alți ticăloşi. Gândiţi-vă bine la asta! Și-ar mai trebui să vă gândiţi la motivele pentru care nu ne 


merge bine, la motivele pentru care toți ticăloșii ajung în funcţii cheie. 


E mai simplu decât credeţi: politicienii sunt fața societăţii. Societatea noastră arată așa cum arată, iar 
politicienii n-au cum să se ridice deasupra acesteia. De aceea avem în frunte doar retardati. Pe-acolo e media, 
deci aia e zona care se strecoară la butoane. Privind prin acest filtru trebuie să înțelegeţi că doar un accident 
fericit al istoriei ar putea face ca, la un moment dat să avem un număr suficient de mare de oameni onești care 
ar putea fi împinși în funcţiile cheie. 


Știu că sună precum o sentinţă dureroasă, dar singura variantă de a avea oameni OK în funcţii e aceea de a 
ridica media. E oare posibil așa ceva? La urma urmei suntem doar o mână de oameni care ne pierdem tipul 
împărtășind viziuni similare. Părerea mea e că da. lar foaia de parcurs e extrem de sumară și se reduce la un 
singur deziderat: putem face ceva doar dacă ne schimbăm pe noi! 


În ce sens? În direcţia autonomiei! Ar trebui ca fiecare dintre noi să se auto-analizeze și să vadă în ce măsură 
e autonom. Oare acum reușești să trăieşti autonom? Asta nu înseamnă doar că poți să îţi produci banii pentru 
a trăi de la o lună la alta. Analiza trebuie să fie mult mai adâncă: în cazul în care pică întreaga configurație 
care îţi asigură „stabilitatea” poţi să-ţi asiguri în continuare traiul? Desigur, sunt cazuri în care oricui îi poate fi 
imposibil să supraviețuiască, doar depindem de numeroși factori însă, cu cât acești factori sunt mai puțin 
numeroși, cu atât ești mai autonom. Pentru a trece „testul” despre care îţi vorbesc sunt tot felul de scenarii, tot 
felul de întrebări pe care ţi le poţi pune astfel încât să te înţelegi mai bine. Atât pe tine cât și locul tău în 
societate. 


Apoi, dacă avem o autonomie de acest tip, trebuie să vedem dacă suntem autonomi din punct de vedere 
social. Aici, paradoxal, autonomia nu se măsoară în cât de singuratic ești ci invers, anume în câtă lume 
interacționează cu tine, în câţi oameni sunt în comunitatea ta restrânsă. Nu în ultimul rând ai nevoie de o 
autonomie culturală, care presupune ca gândurile și dorințele tale să fie cu adevărat ale tale, nu induse de 
alţii. Cu toate că asta pare ceva simplu, e probabil cel mai complex proiect al vieții tale. Caută să-ţi analizezi 
toate idealurile pe care le ai, toate dorinţele care-ţi vin în minte și încearcă să le găsești cauza. Prima dată îţi 


va fi foarte greu deoarece toate sunt extrem de bine lipite de tine, ca și cum ar fi ale tale. Însă, de îndată ce vei 

împotrivindu-se desăvârșirii noastre. Ei bine, după ce vei depăși și această etapă poți spune că îngroși 
rândurile celor mai mari „dușmai ai poporului”. 


lată calea! „Dar voi reuși să schimb ceva cu asta?” — mă vei întreba. Cu siguranță! Din momentul în care vei 
câștiga un grad mare de autonomie nimic nu te va mai putea opri! Cel mai probabil nici nu-ţi va mai păsa de 
cine se află la putere deoarece capacitatea de influenţă a celor de sus va fi mult redusă în ceea ce te privește. 
Partea bună va fi că ceilalţi te vor vedea, iar aici intră în scenă misiunea ta, aceea de a-i învăţa și pe ei calea 
ta. E simplu în esenţă, dar greu de pus în practică deoarece totul presupune un început, anume renunţarea la 
pietrele de moară despre care tu crezi că-ţi asigură stabilitatea și care, în realitate sunt cele care te limitează. 
Din momentul în care vei înțelege asta, cel mai probabil totul va deveni mai simplu. 


De aceea vă spun cât se poate de sincer: nu mai speraţi într-un Diaconu sau în vreo altă himeră președinte! 


Fiţi propriul vostru președinte! De-abia de-acolo începe schimbarea în bine! 
Autor: Dan Diaconu 


Sursa: https://trenduri.blogspot.com/2023/11/dan-diaconu-presedinte.html/more 

